Návrh
ZÁKON
z ......... 2026,
ktorým sa mení a dopĺňa zákon č. 130/2005 Z. z. o vojnových hroboch v znení neskorších predpisov

Národná rada Slovenskej republiky sa uzniesla na tomto zákone:
Čl. I
Zákon č. 130/2005 Z. z. o vojnových hroboch v znení zákona č. 335/2007 Z. z., zákona č. 445/2008 Z. z. a zákona č. 42/2011 Z. z. sa mení a dopĺňa takto:
1. [bookmark: _Hlk235018912]V § 1 sa za slová „na vojnové hroby“ vkladá čiarka a slová „vojnové pietne miesta“.
2. [bookmark: _Hlk232754642]V § 1, § 6 ods. 2 písm. b) a ods. 3 písm. a) sa slová „o vojnové hroby“ nahrádzajú slovami „na úseku vojnových hrobov“.
3. V § 2 písm. a) sa za slovom „obete“ vypúšťa čiarka a slová „ako aj náhrobok, pamätník, iný pietny symbol alebo pamätné miesto, ktoré pripomínajú vojnovú udalosť“.
4. V § 2 sa za písmeno a) vkladajú nové písmená b) a c), ktoré znejú:
„b) vojnovým pietnym miestom pamätník, symbolický náhrobok, iný pietny symbol alebo iné pamätné miesto, ktoré pripomínajú vojnovú udalosť alebo vojnové obete,
c) vojnovým cintorínom miesto tvorené viac ako piatimi vojnovými hrobmi s presne vytýčenou hranicou a usporiadaním vojnových hrobov,“.
Doterajšie písmená b) až d) sa označujú ako písmená d) až f).
5. V § 2 písm. e) sa za slovom „náhrobku“ vypúšťa čiarka a slová „pamätníka alebo iného pietneho symbolu“.
6. V § 2 sa za písmeno e) vkladá nové písmeno f), ktoré znie:
[bookmark: _Hlk232751808]„f)	starostlivosťou o vojnové pietne miesto zachovanie vojnového pietneho miesta v riadnom stave, najmä úprava vojnového pietneho miesta a jeho bezprostredného okolia, umiestnenie pamätníka, symbolického náhrobku alebo iného pietneho symbolu, zriadenie, premiestnenie a prestavba vojnového pietneho miesta a vedenie evidencie o vojnovom pietnom mieste,“.
Doterajšie písmeno f) sa označuje ako písmeno g).
7. [bookmark: _Hlk232751902]V § 2 písm. g) úvodnej vete sa za slovo „obete“ vkladajú slová „alebo ktoré pripomína vojnové obete“.
8. [bookmark: _Hlk232751955]§ 3 vrátane nadpisu znie:
[bookmark: _Hlk235019216]„§ 3
Starostlivosť na úseku vojnových hrobov
(1)	Starostlivosť o vojnový hrob zabezpečuje obec, na území ktorej sa vojnový hrob nachádza.
(2)	Starostlivosť o vojnové pietne miesto zabezpečuje obec, na území ktorej sa vojnové pietne miesto nachádza.
(3)	Obec je ďalej povinná
a)	zabezpečiť, aby v bezprostrednom okolí vojnového hrobu, vojnového pietneho miesta alebo vojnového cintorína nebola umiestnená vec alebo zariadenie, ktoré je nezlučiteľné s úctou k tomuto miestu,
b)	zriadiť vojnový hrob s ľudskými ostatkami vojnovej obete, ktoré boli prevezené zo zahraničia na územie Slovenskej republiky, ak sa vojnová obeť narodila v tejto obci; odsek 4 časť vety pred bodkočiarkou sa nepoužije,
[image: ]c)	oznamovať na požiadanie orgánov štátnej správy na úseku vojnových hrobov údaje z evidencie vojnových hrobov, vojnových pietnych miest a vojnových cintorínov (ďalej len „evidencia na úseku vojnových hrobov“), ktorú vedie,
d)	informovať okresný úrad v sídle kraja do 30. apríla kalendárneho roka o počte vojnových hrobov, vojnových pietnych miest a vojnových cintorínov a o ich technickom stave za predchádzajúci kalendárny rok.
[bookmark: _Hlk232756111](4)	Zriadiť, premiestniť, prestavať alebo zrušiť vojnový hrob, vojnové pietne miesto alebo vojnový cintorín môže obec len na základe písomnej žiadosti a po písomnom súhlase Ministerstva vnútra Slovenskej republiky (ďalej len „ministerstvo“); na zriadenie vojnového hrobu, vojnového pietneho miesta alebo vojnového cintorína sa vyžaduje aj súhlas vlastníka nehnuteľnosti, na ktorej sa má vojnový hrob, vojnové pietne miesto alebo vojnový cintorín zriadiť, a na premiestnenie vojnového hrobu, vojnového pietneho miesta alebo vojnového cintorína súhlas vlastníka nehnuteľnosti, na ktorú sa má vojnový hrob, vojnové pietne miesto alebo vojnový cintorín premiestniť.
(5)	Súhlasom ministerstva podľa odseku 4 nie sú dotknuté ustanovenia osobitných predpisov.1)
(6) 	Ak sa vojnový hrob, vojnové pietne miesto alebo vojnový cintorín nachádza mimo verejného pohrebiska, vlastník, nájomca alebo iný užívateľ nehnuteľnosti je povinný umožniť prístup k vojnovému hrobu, vojnovému pietnemu miestu alebo vojnovému cintorínu na účely zabezpečovania starostlivosti o vojnový hrob, vojnové pietne miesto alebo vojnový cintorín alebo vzdania úcty vojnovým obetiam.“.
Poznámka pod čiarou k odkazu 1 znie:
[bookmark: _Hlk235019412][bookmark: _Hlk232752230]„1)	Napríklad zákon č. 25/2025 Z. z. Stavebný zákon a o zmene a doplnení niektorých zákonov (Stavebný zákon) v znení neskorších predpisov, zákon č. 49/2002 Z. z. o ochrane pamiatkového fondu.“.
9. Poznámka pod čiarou k odkazu 2 znie:
[bookmark: _Hlk235019458]„2) Zákon č. 663/2007 Z. z. o minimálnej mzde v znení neskorších predpisov.“.
10. V § 4 ods. 2 písmeno b) znie:
[bookmark: _Hlk232752770][bookmark: _Hlk235019508]„b) výkon prác na vojnovom hrobe, vojnovom pietnom mieste alebo vojnovom cintoríne,“.
11. [bookmark: _Hlk232752805]V § 4 ods. 2 písm. c) sa slová „vojnovými hrobmi“ nahrádzajú slovami „vojnovým hrobom, vojnovým pietnym miestom alebo vojnovým cintorínom“.
12. [bookmark: _Hlk232752883]V § 4 ods. 2 písm. d) a § 6 ods. 2 písm. c) sa na konci vkladá čiarka a pripájajú sa tieto slová: „vojnového pietneho miesta alebo vojnového cintorína“.
13. [bookmark: _Hlk232753125]V § 4 ods. 2 písm. e) sa na konci vkladá čiarka a pripájajú sa tieto slová: „vojnovom pietnom mieste alebo vojnovom cintoríne“.
14. V § 4 odsek 5 znie:
„(5)	Príspevok možno poskytnúť na základe písomnej žiadosti aj vyššiemu územnému celku, cirkvi, náboženskej spoločnosti alebo mimovládnej neziskovej organizácií, ktorej predmetom činnosti je zabezpečovanie starostlivosti na úseku vojnových hrobov.“.
Poznámka pod čiarou k odkazu 2a sa vypúšťa.
15. V § 4 sa za odsek 5 vkladá nový odsek 6, ktorý znie:
[bookmark: _Hlk232753915]„(6) Žiadosť podľa odseku 5 je potrebné predložiť ministerstvu do 30. apríla kalendárneho roka na nasledujúci rozpočtový rok. Žiadosť obsahuje
a)	názov žiadateľa,
b)	adresu sídla,
c)	predmet činnosti,
d)	identifikačné číslo organizácie,
e)	daňové identifikačné číslo,
f)	meno a priezvisko štatutárneho orgánu alebo členov štatutárneho orgánu,
g)	požadovanú sumu príspevku,
h)	číslo bankového účtu žiadateľa, kód a názov banky alebo pobočky zahraničnej banky,
i)	účel, na ktorý sa príspevok žiada.“.
Doterajšie odseky 6 až 12 sa označujú ako odseky 7 až 13.
16. [bookmark: _Hlk235019925]V § 4 ods. 8 a ods. 10 písm. b) sa slová „odseku 8“ nahrádzajú slovami „odseku 9“.
17. [bookmark: _Hlk232754212]V § 4 ods. 13 písm. b) sa slová „odseku 10“ nahrádzajú slovami „odseku 7 a 11“.
18. V § 4 sa za odsek 13 vkladajú nové odseky 14 a 15, ktoré znejú:
[bookmark: _Hlk235020016]„(14) Ministerstvo na účely poskytnutia príspevku podľa odseku 1, 2 a 5 spracúva osobné údaje v rozsahu meno a priezvisko štatutárneho orgánu alebo členov štatutárneho orgánu.
(15) Na zverejňovanie zmlúv podľa ods. 13 písm. b) sa vzťahuje osobitný predpis2d).“.
Poznámka pod čiarou k odkazu 2d) znie:
„2d) § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.“.
19. [bookmark: _Hlk232754339]V § 5 ods. 1, § 8 ods. 1 písm. a) a § 9 ods. 1 písm. a) sa za slovo „hrob“ vkladá čiarka a slová „vojnové pietne miesto alebo vojnový cintorín“.
20. [bookmark: _Hlk232754459]V § 6 ods. 2 písm. d) sa za slovo „hrob“ vkladá čiarka a slová „vojnové pietne miesto, vojnový cintorín“.
21. [bookmark: _Hlk232754493]V § 6 ods. 2 písm. f) sa slová „§ 4 ods. 2, 5 a 6“ nahrádzajú slovami „§ 4 ods. 2, 5 a 7“.
22. [bookmark: _Hlk232754570]V § 6 ods. 2 písm. g) sa slová „vojnových hrobov“ nahrádzajú slovami „na úseku vojnových hrobov, ktorej súčasťou sú aj údaje o slovenských vojnových hroboch v zahraničí a zverejňuje ju na svojom webovom sídle v rozsahu údajov podľa § 10 ods. 2 písm. a), b), d) až g)“.
23. [bookmark: _Hlk232754884]V § 6 ods. 3 písm. c) sa za slovo „hrobov“ vkladá čiarka a slová „vojnových pietnych miest a vojnových cintorínov“.
24. [bookmark: _Hlk232754926]V § 6 ods. 3 písm. g) sa slová „vojnových hrobov“ nahrádzajú slovami „na úseku vojnových hrobov“.
25. [bookmark: _Hlk232754964]V § 8 ods. 1 písm. b) a § 9 ods. 1 písm. b) sa na konci pripájajú tieto slová „alebo vojnové pietne miesto“.
26. [bookmark: _Hlk235020487]V § 8 ods. 1 písm. c) a § 9 ods. 1 písm. c) sa slová „§ 3 ods. 5“ nahrádzajú slovami „§ 3 ods. 6“.
27. V § 9 odsek 2 znie:
[bookmark: _Hlk232755060][bookmark: _Hlk235020534]„(2)	Správneho deliktu na úseku vojnových hrobov sa dopustí obec, ktorá poruší
a)	povinnosť podľa § 3 ods. 1 alebo 2,
b)	niektorú z povinností podľa § 3 ods. 3, alebo
c)	povinnosť podľa § 3 ods. 4.“.
28. § 10 vrátane nadpisu nad znie:
[bookmark: _Hlk232755130]„Spoločné, prechodné a záverečné ustanovenia
§ 10
Spoločné ustanovenia
[bookmark: _Hlk232422951][bookmark: _Hlk232423219](1)	Na konanie podľa tohto zákona sa vzťahuje správny poriadok okrem § 6 ods. 2 písm. f) a § 6 ods. 3 písm. f).
(2)	Obsahom evidencie na úseku vojnových hrobov sú údaje o vojnovom hrobe, vojnovom pietnom mieste a vojnovom cintoríne, ak sú známe, v rozsahu
a)	meno, priezvisko, dátum narodenia, miesto narodenia, dátum úmrtia, miesto úmrtia a štátna príslušnosť vojnovej obete alebo údaj o tom, že ide o neznámu vojnovú obeť,
b)	názov obce alebo vojenského obvodu, názov katastrálneho územia, parcelné číslo a GPS súradnice, kde sa vojnový hrob, vojnové pietne miesto alebo vojnový cintorín nachádza,
c)	údaje o vlastníkovi nehnuteľnosti, na ktorej sa vojnový hrob, vojnové pietne miesto alebo vojnový cintorín nachádza, a to meno, priezvisko, dátum narodenia a trvalý pobyt, ak ide o fyzickú osobu, alebo názov, sídlo a identifikačné číslo, ak ide o právnickú osobu,
d)	vojnová udalosť, ku ktorej sa vojnový hrob, vojnové pietne miesto alebo vojnový cintorín vzťahuje,
e)	počet vojnových hrobov, vojnových pietnych miest a vojnových cintorínov,
f)	počet vojnových obetí pochovaných vo vojnovom hrobe,
g)	fotodokumentácia vojnového hrobu, vojnového pietneho miesta alebo vojnového cintorína.
[bookmark: _Hlk232423586][bookmark: _Hlk232423633](3)	Ak sa vojnový hrob, vojnové pietne miesto alebo vojnový cintorín nachádza na území vojenského obvodu, práva a povinnosti ustanovené týmto zákonom obci sa vzťahujú na rozpočtovú organizáciu alebo príspevkovú organizáciu zriadenú Ministerstvom obrany Slovenskej republiky, ktorá vykonáva správu vojnového hrobu, vojnového pietneho miesta alebo vojnového cintorína podľa osobitného zákona.5)“.
Poznámka pod čiarou k odkazu 4 sa vypúšťa.
29. § 11 sa dopĺňa odsekom 4, ktorý znie:
[bookmark: _Hlk235020723]„(4)	O žiadostiach o príspevok na starostlivosť o vojnové hroby podaných do 30. apríla 2026 sa rozhodne a príspevok sa vyplatí podľa tohto zákona v znení účinnom do 31. decembra 2026.“.
30. [bookmark: _Hlk232755232][bookmark: _Hlk219968357]Slová „obvodný úrad v sídle kraja“ vo všetkých tvaroch sa v celom texte zákona nahrádzajú slovami „okresný úrad v sídle kraja“ v príslušnom tvare.
[bookmark: _Hlk235020751]Čl. II
	Tento zákon nadobúda účinnosť 1. januára 2027.

